Täna saates -
Kodusõjas võidelnud mees jooksis maratoni
ja leidis teel ka Jumala.
Indoneesias kerkib megakogudus.
Ometi kiusatakse riigis kristlasi taga ja suletakse kirikuid.
Miks naasevad tuhanded latiino-juudid Iisraeli?
Kas Piibli prohveteeringu tõttu?
KRISTLIKU MAAILMA UUDISED
Tere tulemast saatesse. Olen Wendy. George on tööreisil.
Liibanon asub kodusõda pidava Süüria naabruses.
Lisaks provotseerib riigis baseeruv Hezbollah pidevalt Iisraeli.
Gary Lane kohtus sõduriga, kelle elu muutus kodusõja ajal.
Liibanonlane Elie Hasbani isegi ei unistanud elust Milwaukees
ega ka maratonjooksust.
Jeesus on mu suurim inspiratsiooniallikas.
Ta on muutnud mu elu.
Elie sündis Liibanonis.
Riiki mainitakse Piiblis mitu korda. Räägitakse Liibanoni seedritest.
Liibanon on mu südames.
Tema pere oli kristlik. Neil oli rahu moslemeist naabritega.
Moslemite lapsed olid mu parimad sõbrad. Meil oli koos tore.
Mõned olid palestiinlased, mitte liibanonlased.
Palestiinlased tulid meile põgenikena.
Võtsime nad avasüli vastu. Nüüd tahavad nad meid tappa.
Sõda süttis 1975. a, kui PLO ja selle toetajad ründasid Iisraeli
ja Liibanoni kristlikke külasid.
Elie ühines Iisraeli toetatud Lõuna-Liibanoni armeega.
Tahtsin kaitsta oma peret,
oma identiteeti liibanonlase ja kristlasena, ja ka oma rahvast.
Kodusõda nõudis oma. Elie nägi surma ja hävingut.
Sa ei tea, kas sured täna või homme. Hakkasin ka ennast vihkama.
Hakkasin oma muret viina uputama.
Ma ei hoolinud elust. Polnud vahet, kas suren või elan.
Elie hoiak muutus, kui ülemus käskis tal rakette kahjutuks teha.
Maamiin plahvatas tema jalge all.
Mõtlesin, et suren. Mõtlesin, kuidas kohtun Jumalaga.
Kartsin. Ütlesin: "Jeesus, kui oled olemas, päästa mind.
Ma ei taha põrgusse minna."
Elie kaotas vasaku jala, kuid leidis pääste.
Ta ühines Noorte Misjoniga ja läks Beiruti Piiblikooli.
Elie õppis siin ja on nüüd jutlustaja.
Ta mõistis, et Liibanonis ei olnud tal enam turvaline olla.
Ta läks oma perega Ameerikasse.
Ta töötab immigrantide pastorina koguduses,
mille liikmed pärinevad 60 erinevast riigist.
Püüan aidata usklikel kultuurilisi piire ületada
ja armastada teistest maadest tulevaid inimesi.
Elie sõnul sai ta Jumalalt ülesande
rääkida milwaukeelastele oma armastusest eri rahvaste vastu.
Ta korraldab igal aastal heategevusmaratoni.
Idee sündis, kui Elie mängis poegadega jalgpalli.
Küsin endalt: miks ma ei jookse?
Tekkis mõte rajada organisatsioon "Jooks lootuse eest",
koguda raha ning annetada ratastoole ja karke.
CBN News küsitles osaleijaid.
Elie innustab mind. Ta jookseb ühe jalaga.
Mul on kaks jalga, saan teda aidata. Jagame lootust.
Elie räägib oma loo biograafias "Hea sõdur".
Ta loodab, et pääseb Liibanoni ratastoole ja muud abi jagama.
See on ebatõenäoline seni, kuni maad valitseb Hezbollah.
Tahan neile midagi pakkuda. Tahan rääkida oma lugu,
sest nad vajavad Jumalat. Rahvas on katki ja kannatab.
On palju vihkamist ja kättemaksuhimu.
Vajame Jumalat.
Seni jätkab Elie igaaastast maratoni-traditsiooni.
Ta õhutab teisi oma vaimset võidujooksu võitma.
Võit nõuab vastupidavust ja suhet Kristusega.
Ta aitas mind, kui olin suremas.
Tean, et taevas saan jala tagasi.
Saan igavese elu ja täiesti uue ihu.
Loodan, et võin joosta, lennata ja nautida oma keha.
Indoneesia põhiseadus tagab usuvabaduse.
Ometi ei anta kristlastele tihti ehituslube kirikute ehitamiseks.
Lucille Talusan külastas kirikut, mille moslemiäärmuslased sulgesid.
Ta uuris moslemiliidritelt põhjust.
Maailma moslemirikkaimas riigis sunnitakse kogudusi uksi sulgema.
Sellest hoolimata hangivad paljud kogudused omi ruume.
Minu selja taga on Jakarta suurim kristlik kirikuhoone.
Mujal sulgevad moslemiäärmuslased kristlikke pühamuid.
Reformeeritud evangeelne kirik taotles ehitusluba 16 aastat.
Lõpp hea, kõik hea. Teised kogudused võitlevad endiselt.
Kahe tunni autosõidutee kaugusel Jakartast
suleti protestantlik kirik, kuigi neil olid kõik load olemas.
Kirik sai vajalikud load, kuid moslemid lukustasid uksed,
kui kogudus alustas teenistusi.
Moslemite väitel ei tohi ruume kirikuna kasutada.
Moslemid panid üles sildi, kus seisab:
"Hoiatasime, et kristlikke koosolekuid siin korraldada ei tohi.
Nüüd lukustasime sissepääsu."
Meie kirikus on 250 liiget.
Täitsime kõik valitsuse nõuded, kuid meid ei kaitstud.
Kui meilt nõuti kirikutegevuseks lubade hankimist, tegime seda.
Nüüd kästakse enne hoone ehitada. Meil pole vahendeid.
Dr Ahmad on proselütismi-vastase liikumise juht.
Ta rõhutab, et kristlased ja moslemid peavad järgima
pühamuid puudutavaid seadusi.
Me ei keela palvet ja jumalateenimist.
Kristlased ei tohi nimetada kirikuks kohta, mis pole kirik.
Ka moslemid ei tohi oma töökodasid mošeedeks muuta.
Kristlased ei tohiks ka pöörata neid, kellel on juba mingi usk.
See tekitab konflikte.
Ei tohi kalastada üksteise võrkudes.
Austagem üksteist, et võiksime elada harmoonias.
Kristlased kogunevad kodudes,
kuna valitsus ei luba neil kirikuhooneid ehitada.
Pastor Rena Tetty sõnul teenib tema kogudus vaid oma rahvusrühma.
Ka keset kriisi on jätkatud ühiseid koosolekuid.
Nad kogunevad iga nädal salaja palvetama ja Sõna lugema.
Peame olema kannatlikud. Me ei tohi moslemeid ärritada.
Peame palvetama ja ootama. Ma ei tea, kaua see kestab,
kuid usume, et Jumal annab võidu. Talle pole miski võimatu.
Lucille Talusan, CBN News, Lääne-Jaava, Indoneesia
Kohe uurime, miks hispaania päritolu juudid Iisraeli naasevad.
cwnews.org - sinu uudisteallikas internetis,
kust leiad iga päev uudiseid ülemaailmse kiriku kohta,
võid vaadata iganädalast uudistesaadet,
mis on saadaval ka netisaatena;
võid lugeda reporterite põhjalikke blogisid.
Online uudisteallikas, mis kajastab globaalse koguduse kõiki uudiseid.
Kui saaksid paluda Jumalalt kolme õnnistust, mis need oleksid?
Kas paluksid uut maja, töökohta või pikka iga?
Õpetan oma uuel DVD-l kolmest õnnistusest,
mida olen Issandalt aastate vältel palunud.
Need on tarkus, soosing ja Püha Vaimu võidmine.
DVD-l The Three Blessings uuritakse Jumala eesmärke, kaitset ja väge.
Õpetuses antakse nõu, kuidas elus edu saavutada.
Õpetan, kuidas teha tarku otsuseid,
tunda ära Issanda plaane, saada Püha Vaimu võidmist
ja kuidas elu võib täituda Jumala soosinguga.
Toode on ingliskeelne.
Meie abielu algaastail nappis meil pidevalt raha.
Õppisime Piiblist kümnise kohta. Raha polnud, kuid hakkasime andma.
Raha hakkas jätkuma. Nüüd oleme võlgadest vabad.
On suurepärane anda CBN'ile, kuna raha läheb Jumala töö jaoks.
Oleme Dawn ja Phyllis Raven. Toetame CBN'i tööd.
Sefardi juudid põgenesid 1492. a Hispaaniast ja Portugalist,
kui kuninga määrus sundis neid kristlusse pöörduma.
Nüüd naasevad paljud Lõuna-Iisraeli kõrbe.
Ehk on see prohveteeringu täitumine? Jätkab Stan Jeter.
Beersheva kõrbelinnas tähistatakse Iisraeli iseseisvumist.
Peol osaleb teiste immigrantide seas ka Javier Montenegro pere,
kes saabus siia 2003. aastal Argentiinast.
Nägime palju latiinosid. Neid on tulnud 15 000.
Enamik oli Argentiinast, kes lahkusid majanduskriisi tõttu.
Paljud piibliuurijad näevad latiinode tagasikolimises
prohvet Obadja ennustust.
Obadja 20. salmis öeldakse, et Sefaradi viidud naasevad Negevisse.
Beersheva on Negevi pealinn. Meie esivanemad lahkusid
Hispaania kaudu Ladina-Ameerikasse. Meie naaseme Jumala plaani kohaselt.
Jumala plaan polnud Montenegro perele kohe ilmselge.
Otsisime Jumalat. Läksin kõrbesse Issandat otsima ja palvetama.
Montenegro on kristlane. Tema ema oli juut.
Ta tahtis kogudust alustada, kuid linna vaimne kliima oli külm.
Inimesed ei tahtnud Jeesusest kuulda.
Nad kutsusid inimesi ükshaaval ja rajasid väikse koguduse.
Peagi tekkis teine probleem - tagakius.
Ultraortodokssed juudid peavad end Iisraeli usupolitseiks.
Messiaanlikku kogudust rünnati 2005. aastal.
Kogudus on saanud ähvardavaid telefonikõnesid.
Ultraortodoksid helistasid meie naabrite uksekelli ja rääkisid,
et oleme ohtlikud misjonärid, kes muudavad inimeste ja laste meeli.
Vaatamata vastuseisule hakkas hispaaniakeelne kogudus kasvama.
Praegu kuulub sinna 80 inimest.
Paljud on mõelnud kodumaale naasmisele.
Iisraelis on elu kallis.
Latiinodele pakutakse vaid madalapalgalist koristustööd.
Mees ja naine peavad pikki päevi töötama.
Autoostuks raha ei jätku. On palju piiranguid.
Püüame aidata toiduga, kuid meie ressursid on piiratud.
Palestiinlaste raketirünnakute ja sõja oht raskendavad elu.
Gaza piirini on 40 km. Linna on hakatud pommitama.
Sõda ajab ladina-ameeriklased Jumala juurde.
Kogudus planeerib osta 500 inimesele mõeldud varjendit.
Kui õhuhäire kõlab, on varjumiseks aega üks minut.
Vajame pelgupaika, sest sõja ajal on vaja osadust, palvet ja teenistusi.
Montenegro hoolitseb beershevalaste vaimsete vajaduste eest.
Paljud käivad sünagoogis vaid harjumusest.
On palju ateiste ja vabamüürlasi.
Lehtedest võib lugeda horoskoope ning nõidade ja ennustajate teateid.
Montenegro väike kogudus pakub vastuseid.
Nad kutsuvad inimesi tagasi Aabrahami ja Iisaki Jumala juurde.
Patriarhid leidsid siit kõrbest elutoovat vett.
Armastame seda maad. Meil pole Argentiinas enam midagi.
Tahame anda oma elud Issandale ja teenida Teda siin.
Stan Jeter, CBN News
Edukas uudisteankur Christi Paul räägib kannatustest kulisside taga.
CBN'i kodulehel võib lugeda uudiseid omal valikul
millal tahes 24 tundi ööpäevas ja olla kursis värskeimate lugudega.
Enam pole vaja uudiseid oodata.
Koduleht on terve päev käeulatuses.
Vaatan vaid mulle huvipakkuvaid lugusid.
Otsin loo üles, klikin sellel ja olengi kohal.
Uudiste allikas - CBNnews.com
Kas poleks tore hüpata lennukisse ja lennata mõnele arengumaale
toitu ja ravimeid jagama ja Jeesusest rääkima?
Kas poleks tore, kui saaks aidata inimesi kõikjal maailmas?
Kas poleks tore, kui seda saaks teha kodus ilma tšekke kirjutamata?
Hakka CBN'i partneriks ja aita levitada evangeeliumi.
USA elanikud võivad teha otsekorralduslepingu.
See on turvaline ja lihtne viis aidata.
Kas poleks tore saada iga kuu Pat'i ja Gordon'i õpetusi?
Kui sõlmid otsekorralduslepingu, säästad aega ja raha
ning aitad Jumala auks maailma muuta.
Kas see poleks tore?
Meil oli suur autolaen ja krediitkaardivõlg.
Andmine ei tulnud tavaliselt meeldegi.
Kui vaatasime Pat'i õpetust, otsustasime hakata kümnist andma.
Sain parema palgaga töökoha. Sissetulekud kasvasid.
Kuigi tulevik on ebakindel, teame, et Jumal hoolitseb.
Ta ei ole meid kunagi petnud.
Oleme Tim ja Yvette Webber. Toetame CBN'i tööd.
CNN'i uudisteankurist Christi Paulist õhkus enesekindlust.
Kulisside taga aga kannatas ta aastaid abikaasa vaimset vägivalda.
Miljonid naised kannatavad vaimset vägivalda.
Nad tunnevad, et on lõksus.
CNN'i uudisteankur Christi Paul oli üks neist.
Ta abiellus 26-aastasena. Mees alustas kiusamist pulmapäeval.
Christi räägib oma raamatus, kuidas ta vabanes kiusajast,
ja kuidas teisedki võivad abi saada.
- Tere tulemast saatesse.
Lugesin hoobiga läbi su raamatu "Armastus ei pea haiget tegema".
Oma 4-aastase abielu algul mõtlesid, et täitub sinu muinasjutuunistus.
Kuidas igapäevane vaimne vägivald sind mõjutas?
- Hakkasin end väärtusetuks pidama, kui mind sõimati ja mu peale karjuti.
Väärtusetusetunne aina kasvas,
kuna mingil tasandil sa tead, et vägivald on vale.
- Räägid oma raamatus usust. Kuidas su usk aitas hakkama saada?
- Kasvasin üles kristlikus kodus. Mu pere palvetab koos.
Palvetame üksteise eest. See annab jõudu.
Palvetasin, et Jumal tervendaks mu abielu, kuid seda ei juhtunud.
Tundsin, et Jumal oli mu hüljanud. Kui muutusin täiesti tuimaks
ega lubanud endal midagi tunda, mõistsin, et see pole Jumala plaan.
Ma ei suutnud parandada oma abikaasa viha ja joomist.
Ainus asi, mida suutsin kontrollida, olin mina ise.
Mõistsin, et ei saavuta abiellu jäädes oma eesmärki.
- Uskusid, et abielu on püha, ja seda see ongi.
Mis andis viimase tõuke abielulahutuse nõudmisele?
- Mõistsin, et mu elul on suurem eesmärk.
- Oled 10 aastat uues abielus olnud. Teil on kolm tütart.
Kas uskusid, et leiad veel õnne ja tõelise armastuse?
- Ei. Loodan, et inimesed õpivad mu raamatust,
et vaimne vägivald pole õige
ja me ei saa lasta inimeste sõnadel määratleda, kes me oleme.
Tahan valada usku ka teise võimalusse.
Ei saa öelda: "Mul on sinust hea meel, kuid minuga seda ei juhtu."
Las mu raamat tõestab, et igaühe elu võib muutuda.
Ükskõik kui kaugel sa Jumala määratud teest ka poleks,
Jumal toob su tagasi, kui annad oma elu Talle.
Tuleb mõista, mis kasu kogemustest on olnud.
Pidin tegema nimekirja oma ahistamise positiivsest poolest.
See ei tähenda, et õigustaksin ebaõiglust.
Selle kaudu võime öelda: "Ma ei lase sel enam ennast kontrollida."
Kui mõtlesin solvangute kasuteguritele, märkasin,
et olin õppinud piire seadma.
Muutusin iseseisvamaks ja Jumalast sõltuvamaks.
Olin muutunud andestavamaks iseenda ja teiste suhtes.
Kui mõelda, mida kasulikku see sulle õpetas, suudad lahti lasta.
- Christi Pauli raamat on müügil raamatupoodides.
Aitäh intervjuu eest.
Need võivad kaitsta, õnne tuua ja lisada eluaastaid.
Need vabastavad hirmust, täidavad rahu ja heaoluga,
ning toovad kordamineku.
Need on aare, relv ja kallim kui kuld.
DVD-l The Three Blessings uuritakse Jumala eesmärke, kaitset ja väge.
Õpetuses antakse nõu elus edasi jõudmiseks.
Tahan õpetada, kuidas teha tarku otsuseid,
tunda ära Issanda plaanid, saada Püha Vaimu võidmist
ja kuidas elu võib täituda Jumala soosinguga.
Pat Robertsoni DVD The Three Blessings nüüd saadaval
Säilitasime teatud imidzhit.
Ostsime maja, mida me ei saanud tegelikult endale lubada.
Kui saime võlameenutusi, vihastasin Christiani peale.
Saime õpetust raha ja andmise kohta. Otsustasime hakata toetama CBN'i.
Rahaline sõnakuulelikkus Jumalale avab täiesti uusi alasid.
Oleme Christian ja Callie Budzy. Toetame CBN'i tööd.
Kristliku Maailma Uudised -
sinu aken ülemaailmsesse kogudusse.
Lood ärkamisest,
tagakiusust
ja kristlike juhtide mõjust.
Vaadake Kristliku Maailma Uudiseid!
Jeruusalem on püha linn kolme peamise religiooni jaoks,
kuid ometi lõhestavad seda rasside ja religioonide piiritarad.
Piiblimaa Muuseum ühendab inimesi ühise esiisa kaudu.
Jätkab Julie Stahl.
Pooled 4. klassi õpilastest tulevad juudi koolist.
Ülejäänud tulevad linna idaosas asuvast Umm Tuba araabiakülast.
On raske vahet teha, kumba rühma lapsed kuuluvad.
Nad kohtuvad harva, kuigi elavad samas linnas.
Piiblimaa Muuseum kutsub lapsi üksteisega tutvuma
ühise esiisa, Aabrahami, kaudu.
Muuseum on toonud kokku moslemeid ja juute juba 15 aastat.
Tore on olnud, kuigi algul oli hirm. Nad polegi nii erinevad.
Ibrahim pole varem linna lääneosas käinud.
Kohtusin nendega. Õppisin palju nende kultuuri kohta.
Muuseumi juhataja Amanda Weisi sõnul keskendub projekt
judaismi, kristluse ja islami ühistele juurtele.
Projekti kaudu kohtuvad lapsed, õpetajad ja lapsevanemad
poliitiliselt neutraalses keskkonnas.
See ehitab lugupidamist ja üksteisemõistmist.
Lapsed ehitavad kursuse töökojas Piibliaja esemeid.
Muuseumi giidid kohtuvad õpilasrühmadega juba varem koolides,
kuid enne esimest muuseumikülastust.
On oluline luua kõigepealt turvaline õhkkond.
Hiljem hakkavad lapsed rääkima oma hirmudest ja muredest.
Mõned vanemad ei luba oma lastel osaleda,
kuid kursuse alates muudavad nad meelt.
Lapsed, kes esimestel koosolekutel ei osalenud,
kuulsid neist oma klassikaaslastelt ja kutsusid vanemad kaasa.
Vanemad nägid projekti kasutegureid.
Tervitan projekti. See on tähtis. Lapsed kasvavad samas linnas,
kuid ei tunne üksteist.
Kõik mu kolm last läbisid kursuse. See on hea.
Toetan araabia ja juudi koolide koostööd.
See lõhub barjääre meie laste vahel. Õpime üksteist tundma.
Üks ema pani ette, et kursuse peaksid läbima ka regiooni juhid.
Julie Stahl, CBN News, Jeruusalem
Miks ei võiks me kõik olla nagu need lapsed?
Aitäh vaatamast! Kohtumiseni! Jumal õnnistagu teid!
Tõlge: Monika Jaaguri